சுகாதாரம் தொடர்பான கொள்கையைப் பொறுத்தவரை அதற்கு ஒரு தொலைநோக்குப் பார்வை எதுவும் கிடையாது என்று நன்கு தெரியத் தொடங்கி இருக்கிறது. மோடி ஆட்சிக்கு வந்தசமயத்தில் சுகாதாரத்துறை சார்பாக ஒரு துல்லியமான கொள்கையை வகுத்துத்தருமாறு கோரி ஓர் உயர்மட்டக் குழு அமைக்கப்பட்டது. அந்தக் குழு அறிக்கை சமர்ப்பித்து ஓராண்டுக்கும் மேலாகிவிட்டது. எனினும் அதன்மீது எவ்வித நடவடிக்கையும் எடுக்கப்படாது தூசி அடைந்து, மவுனமாக புதைக்குழிக்குள் தள்ளப்பட்டுவிட்டது போன்றே தோன்றுகிறது.